2001 Mars Odyssey

2001 Mars Odyssey je automatska svemirska sonda američke svemirske agencije NASA-e. Lansiran je  7. aprila 2001, a cilj mu je traženje vode na Marsu i istraživanje Marsa.

 Ulazak u orbitu i lansiranje 
Mars Odyssey je lansiran raketom Delta II sa Cape Canaverala na Floridi (nakon 53 minute su naučnici prvi put primili Odysseyeve signale), a do Marsa je stigao 24. oktobra 2001. Nakon zračnog kočenja u trajanju od 244 sekunde, letjelica je ušla 23. oktobra 2001. u orbitu Marsa (Mars Odyssey je mogla ponijeti i do 200 kg goriva). S prilično eliptične orbite 201 km - 500 km letjelica je dovedena u kružnu orbitu od približno 400 km.

Tokom sljedećih mjeseci letjelica se pripremala za fazu mapiranja. Prvo je trebalo razviti antenu za komunikaciju koja u prečniku ima 1,3 metra. Da bi bili sigurni da se antena dobro razvila, naučnici su preko noći provjeravali mogućnost okretanja antene u različite položaje.

Napokon, poslane su i prve slike - snimana je Marsova polarna kapa koja ima prečnik od 900 km i sve se više smanjuje jer je na Marsu kasno proljeće.

 Instrumenti 
Masa Mars Odysseya je pri lansiranju iznosila 725 kg, uključujući 348,7 kg goriva. Letjelica je većinom izrađena od aluminija i titanija.

 THEMIS (Thermal Emission Imaging System) - težak 11,2 kilograma, dimenzije: 54,5 x 37 x 28,6 cm. Troši 14 W električne energije.
 GRS (Gamma Ray Spectrometer) - težak 30,5 kilograma, dimenzije: 46,8 x 53,4 x 60,4 cm. Troši 32W el.energije. Neutronski spektrometar - dimenzije: 17,3 x 14,4 x 31,4 cm. Visokoenergetski detektor neutrona - dimenzije: 30,3 x 24,8 x 24,2 cm.
 MARIE (Mars Radiation Environment Experiment) - težak 3,3 kilograma, dimenzije: 29,4 x 23,2 x 10,8 cm. Troši 7W el.energije.

 Električna energija 
Električna energija se sprema u 16 nikl-vodikovih baterija.

 Također pogledajte 
 Istraživanje Marsa

 Reference 

 Vanjski linkovi 

 http://mars.jpl.nasa.gov/odyssey/
 http://www.marsnews.com/missions/odyssey/
 https://web.archive.org/web/20010331101612/http://www.space.com/missionlaunches/missions/mars_odyssey_sr.html

Kategorija:Istraživanje Marsa
Kategorija:NASA
Kategorija:Planetarni orbiteri